
Regulamentul (UE) 2023/956 privind instituirea unui mecanism de ajustare a carbonului la frontiera (CBAM) 
instituie 0 adevarata Taxa pe carbon care va acoperi, in prima faza, importurile bunurilor si precursorilor a 
caror productie necesita o mare cantitate de carbon (ciment, fier si otel, aluminiu, ingrasaminte, electricitate si 
hidrogen), in faza ulterioara urmand a i se extinde domeniul de aplicare in asa fel incat sa cuprinda mai mult 
de 50% din emisiile din sectoarele acoperite de Sistemul European de Tranzactionare a Emisiilor (ETS). 
CBAM impune o alta obligatia de raportare cu privire la consumul de energie, emisiile incorporate (emisiile 
directe, emisiile indirecte, emisii provenind din procese si activitati ce tin de intregul lant valoric), tara de 
origine a marfurilor importate, identitatea si locatia unitatilor in care au fost produse marfurile si pretul 
carbonului care trebuie platit in tara de origine pentru emisiile continute de marfurile importate. 

Dupa faza de tranzitie, importatorii vor fi obligati sa achizitioneze certificate CBAM. 

[Se poate face o paralela cu sistemul deja existent al pietei certificatelor de emisii de CO2, care se aplica 
producatorilor industriali interni — in afara de caracterul puternic speculativ pe care I-a capatat, acest sistem de 

intreprinderile normale si intreprinderile ,prea mari pentru a fi lasate sa falimenteze” s-a infiripat un iritant 
dublu-standard, care face ca marile companii germane, franceze, olandeze, italiene sau spaniole sa fie 
ignorate de la sanctiuni pentru poluare sau sa fie ,calificate” sa isi deruleze propriile metode de calcul al 
reducerii emisiilor de gaze cu efect de sera, in timp ce intreprinderile normale, cum ar fi cele publice romanesti 
sunt intentionat falimentate chiar si pentru lipsa unei virgule; este clar, oricum, ca noul sistem al certificatelor 
de CO2 pentru importuri este un nou glont tras de UE in propriul picior, care ii va vatama si mai abitir 
economia slabita si fi va saraci si mai mult populatia] 

Acest mecanism isi doreste sa stabileasca un echilibru intre importatorii de produse pentru a caror obtinere 
este necesara emiterea unei cantitati considerabile de CO2 si producatorii din cadrul UE, carora li se aplica 
schema UE de comercializare a certificatelor de emisii (EU ETS). Evident ca, in acest sens, obiectivul 
Regulamentului este unul intemeiat, echilibrand raporturile dintre comercianti. Totusi, pentru ca acest echilibru 
sa existe, consumatorul ,trebuie” sa fie dezavantajat, caci in sarcina sa va ajunge suportarea efectiva a 
acestor taxe. 

Nerespectarea cerintelor de raportare CBAM sau inexactitati cuprinse in cadrul raportului pot conduce la 
penalitati pe care le va stabili fiecare stat membru. Cuantumul penalitatii este cuprins intre 10 EUR si 50 EUR 
pe tona de emisii neraportate/raportate cu inexactitati. Desigur ca si aceste costuri vor fi incluse in pretul 
produselor si serviciilor, care va fi suportat de consumatorul final. Consecinta va fi accentuarea saraciei. 
Colateral, consecinta va fi abtinerea de la consum si austeritatea, adica, mai putin bani colectati la bugetele 
publice, cu titlu de tva si accize, mai putina productie si comert, mai putine locuri de munca, mai mult somaj, 
mai prostesti asteptarile ca toata aceasta nefericire in lant sa fie acoperita de digitalizare si de ,,inteligenta’” 
artificiala. 

*Regulamentul (UE) 2023/956 a intrat in vigoare, in faza sa de tranzitie, de la 1 octombrie 2023, prima 
perioada de raportare incheindu-se la 31 ianuarie 2024. Perioada 1 octombrie 2023 — 31 decembrie 2025 este 
definita ca perioada de tranzitie, in care importatorii vor avea obligatii de raportare a emisiilor incorporate in 
produsele CBAM importate, fara obligatia de plata a unei taxe. 

Comisia Europeana a propus in data de 16 martie 2023 Regulamentul privind industria net-zero — Net Zero 
Industry Act (NZIA) . Pe 16 februarie 2024, Parlamentul si Comisia au ajuns la un acord politic provizoriu. 
Regulamentul, inca neintrat in vigoare, isi propune sa ofere un cadru de reglementare simplificat pentru 
capacitatea de productie a produselor care sunt esentiale pentru indeplinirea obiectivelor in materie de 
neutralitate climatica, cum ar fi bateriile, turbinele eoliene, pompele de caldura, panourile solare, 
electrolizoarele si tehnologiile de captare si stocare a dioxidului de carbon (1), dar prezinta interes mai ales din 
perspectiva obligatiei de captare si stocare a CO2 (carbon capture and storage — CCS). 

Este vorba, pur si simplu, de capt(ur)area, transportul si stocarea CO2 pentru a-l impiedica sa ajunga in 
atmosfera. 

Teoretic, este posibila si convertirea CO2 stocat si captat in alte produse ce ar putea fi folosite ulterior — este 
vorba de captarea si utilizarea carbonului — carbon capture and utilisation (CCU). A se vedea mai jos in ce 
consta diferenta. 

Vanatoarea de vant va determina abandonarare metodei naturale de inversare retroactiva a emisiilor de CO2. 
Plantarea copacilor in acest scop este, de altfel, este dezavuata de ,mari” oameni de stiinta in domeniu, cum 

Chiar daca scopul procedurii de vanare a vantului este unul bine intentionat, ne putem intreba daca eonrmul si 
inutilul efort (financiar, dar nu numai) care trebuie depus in vederea aplicarii acestei idei este proportional cu 
rezultatele. Avand in vedere ca nu sunt expres reglementate ipotezele in care ar trebui sa intervina captarea si 
stocarea emisiilor de CO2, ar fi rezonabil sa presupunem ca acest mecanism ar putea deveni un ,get out of jail 
free card”(2), companiile simtindu-se tndrituite sa emane la fel de mult sau poate chiar mai mult CO2 doar in 
baza faptului ca au banii si resursele necesare vanarii de vant. 

Evident ca in aceasta ecuatie trebuie luate in calcul si costurile ridicate ale unui astfel de proces tehnologic. 
Finantarea publica nu va putea acoperi intreaga suma necesara derularii si finalizarii unui proiect de o 
asemenea anvergura, astfel ca vor fi necesare finantari private care bineinteles ca se vor rasfrange in mod 
inevitabil asupra consumatorilor finali. Companiile care se vor lansa in mod obligatoriu in operatiunea de 


vanare si stocare a vantului si a fumului vor fi nevoite sa isi acopere aceste costuri, ,,investitia” in viitorul verde 
gasindu-si urmari financiare in preturile impuse ulterior consumatorilor. 

Proiectul mai implica o incertitudine. Care vor fi statele membre care vor trebui sa implementeze aceasta 
tehnologie si, deci, sa ii suporte costurile? Este evident ca nu toate statele au ,potential’ de stocare a CO2, 
insa ceea ce este si mai evident este ca Romania nu face parte dintre acestea. Romania nu detine astfel de 
premize. 

Obligatia de stocare a CO2 vizeaza, in mod promordial, producatorii europeni de petrol si de gaze. Potrivit 
Regulamentului, provizoriu adoptat in aprilie 2024, fiecare entitate care detine o autorizatie de explorare si/sau 
exploatare de hidrocarburi va trebui sa aiba o contributie individuala in vederea atingerii obiectivului stabilit la 
nivelul UE referitor la cantitatea de CO2 stocata, iar acest obiectiv consolidat la nivelul tuturor celor 27 de state 
membre este de cel putin 50 de milioane de tone CO2 pana in 2030. Aceste contributii individuale vor fi 
calculate dupa o formula de calcul care are in vedere productia din 1 ianuarie 2020 pana pe 31 decembrie 
2023. Este evident ca nu toate statele au astfel de producatori, deci nu toate economiile si nici toti cetatenii UE 
vor avea de suferit de pe urma acestei noi obligatii impuse pentru a trai in minunata lume noua de dupa 2030. 
Romania, fie ca vrea sau nu vrea, este al doilea producator de petrol si gaze din Europa, avand doua mari 
companii — OMV Petrom si Romgaz, astfel ca, prin aplicarea formulei Comisiei, 0 mare parte din sarcina 
stabilita de UE prin Regulamentul ce urmeaza a fi adoptat formal in curand urmeaza sa implice aceste doua 
companii si, deci, Romania. Avand in vedere pozitia Romaniei in ecuatie, a rezultat ca producatorilor romani ar 
urma sa le revina aproximativ 20% din obligatia instituita, ceea ce ar insemna aproximativ 9 milioane de tone 
de COQ2(3). Practic, pana la primul termen vizat, adica anul 2030, Romania va trebui sa aiba deja depozitele 
care ar avea potentialul de a stoca acele milioane de tone CO2 care trebuie captate si stocate in subsol. 
Aceasta actiune necesita investitii foarte mari, statiile de colectare si de injectare fiind ele insele costisitoare. 
In cazul nerespectarii acestor obligatii, UE las& statele membre sa stabileascd penalitatile aferente (ce 
marinimie ...). 

Cu privire la perspectivele stakeholderilor din Romania asupra acestui mecanism si asupra implementarii sale 
fost elaborat, desigur, si un studiu (4). Ce ne-am face noi fara studii ... Stakeholderii vizati au fost consultati, 
printre altele, cu privire la carbon capture and storage (CCS), precum si cu privire la carbon capture and 
utilisation (CCU). Majoritar, este preferata aceasta din urma procedura. Nimeni nu isi doreste ca Romania sa 
devina un loc de stocare de CO2, deoarece acest lucru va duce la acumularea de ,pungi de CO2” in 
subteran(5). Evident ca CCS ar putea constitui premisa CCU, astfel ca aceste ,,oungi” nu ar fi automat stocate 


Totusi, utilitatea acestui mecanism si aplicabilitatea efectiva a sa ramane cel putin pentru moment sub semnul 
intrebarii. Sunt multe probleme care au fost abordate chiar de catre petrolieri romani care nu si-au gasit 
raspunsul sau consensul. In plus, nu este favorabila nici imprejurarea lipsei de incredere acordata acestui 
mod de lupta impotriva schimbarilor climatice, nici impactul financiar puternic pe care il impune chiar de la 
inceput un astfel de demers. 

Sursa: Gheorghe Piperea 

*acest text face parte din studiul mai amplu privitor la taxele de carbon elaborat de studenta Arina 
Vasilescu, studenta in anul 3 la Facultatea de Drept a Universitatii din Bucuresti si intern/voluntar la Piperea si 
asociatii. Studiul de specialitate este redactat sub coordonarea mea si face proba dubla a faptului ca dreptul 
este inca obiect de interes si pasiune pentru tinerii romani care au decis sa ramana in tara si, respectiv, ca eu, 
personal, nu fac umbra Pamantului degeaba la acea facultate, unde predau de 29 de ani drept comercial. 
Studiul, integral, va fi publicat curand in revistele de specialitate, pentru ca merita. Aici, pe aceasta pagina, voi 
mai publica spicuiri din el, in intentia de a arata ca temerile privind taxele pe aerul pe care il expiram nu sunt 
cauzate de fantasme, ci au baze cat se poate de reale si de palpabile. lar realitatea acestor politici dementiale 
este echivalenta cu tigrul din odaie pe care refuzam sa il vedem ... 

